Pentru a simplifica procedura de depunere a contestațiilor, Agenția Servicii Publice (ASP) din Republica Moldova a lansat recent pe site-ul instituției un nou modul, care permite depunerea online a contestațiilor legate de rezultatatele la examenul auto, fără a fi nevoie ca cetățenii să se deplaseze la centrele de examinare, cum era anterior.
În doar o singură lună de la lansarea proiectului, au fost depuse 111 contestații online.
Anterior, numărul contestațiilor depuse era mult mai mic:
-în anul 2022 au fost depuse 194 contestații.
-În anul 2023 au fost depuse 290 contestații depuse.
Cum se depun contestațiile privind rezultatele la examenul auto
În prezent, procesul de depunere a contestației rezultatelor examenelor auto este facil și accesibil pentru orice persoană interesată. "Vă reamintim că cetățenii care nu sunt de acordă cu rezultatele examenului la probele teoterică/practică pot depune contestația online, accesând site-ul Agenției Servicii Publice.
Totodată, în partea de jos a fiecărui borderou de susținere a examenului este plasat un QR code, prin intermediul căruia, la fel, puteți depune cererea de contestare. Respectivul cod de bare se regăsește, la fel, pe autocolantele personalizate plasate în sălile de examinare, pe panourile informative dedicate procesului de examinare auto și pe vehiculele de examinare.
Contestațiile privind rezultatele la examenul auto pot fi depuse în termen de trei zile lucrătoare, după susținerea probei (teorie sau practică)", a transmis ASP.
Permisele de conducere eliberate în Republica Moldova, recunoscute în Italia
Acest lucru va fi posibil după ce Guvernul a aprobat inițierea negocierilor asupra proiectului Acordului cu Guvernul Republicii Italiene pentru recunoașterea reciprocă a permiselor de conducere în scopul conversiunii.
Potrivit Ministerului Afacerilor Interne, recunoașterea reciprocă a permiselor de conducere emise de Republica Moldova și Republica Italiană va duce la facilitarea traficului rutier.
"Acordul va consolida relațiile de cooperare între cele două țări în domeniul recunoașterii reciproce a permiselor de conducere și va facilita conversia acestora pentru titularii care își stabilesc reședința pe teritoriul celeilalte părți, fără a susține examene teoretice și practice, cu excepția unor situații speciale", potrivit proiectului aptrobat de Guvern.